આ વાત ભલે અચંબામાં નાખી દે એવી છે પરંતુ વન વિભાગે ચિત્તાની સંખ્યા વધારવા માટે કૃત્રિમ ગર્ભધારણ અને સરોગસી આ બન્ને વિકલ્પ અંગે ગંભીરતાપૂર્વક વિચારી રહી છે. કેમ કે, ૨૦૦૯ માં ગુજરાત સરકાર ગીરના ત્રણ સિંહના બદલામાં સિંગાપોર ઝૂ ખાતેથી ચાર આફ્રિકન ચિત્તા લઇ આવી હતી. જેમાંથી એક ચિત્તોનું ૨૦૧૧ માં બીમારીથી મોત થયું હતું. આથી વન વિભાગ બાકીના ત્રણ ચિત્તાને લઈને કોઈ જોખમ ઉઠાવવા માંગતી નથી. એટલે જ યુદ્ધના ધોરણે કામગીરી આરંભી છે.